钦定古今图书集成/方舆汇编/职方典/第1099卷 > 《心源问辨录》乃与诸生相质证者平自布衣而
## 钦定古今图书集成/方舆汇编/职方典/第1099卷 > 《心源问辨录》乃与诸生相质证者平自布衣而

“《廓斋》继起。” 化导人心，风俗于是丕变。

平和县儒学　在县治南门内。正德十四年设县时，南靖知县施祥建。明伦堂在大成殿之后，左右列斋舍。殿前为两庑、戟门南为泮池，有祭器库、宰牲所。嘉靖二十三年庙宇倾颓，知县赵进、邑博廖瑚重建。二十七年，知县谢明德修。万历二十一年，教谕黎宪臣修明伦堂，增高三尺，更辟左右二门，附以厢房。门内二斋，东曰“崇正学” ，西曰“育贤才” ，堂北为“尊经阁” ，堂东为教谕斋。后因设训导，乃建二斋于殿之西北。三十八年，知县黄应明移建于殿之西南。四十五年，知县陈复初、训导章崇正重修。崇祯六年，明伦堂倾圮，知县王立准、教谕陈奎辉重新。

皇清顺治十八年，署县王孙枢重修。康熙二十年知。

县金镛、教谕艾日华重修。三十一年，教谕刘运昇倡率绅衿重修。

义学　：现在建设未就，暂以朱子祠为之。学田　：明万历六年，知县杨守一捐银六十两，买民曾进附郭田七亩四分零，每年征收租粟二十八石，以赈给贫生。

诏安县儒学　在县治前。明嘉靖十年，通判陈贤建。前为

文庙后为馔堂。堂之东西、为教官廨。明伦堂之两

廊，为斋及号房十有八间。外为大门，门之内石衢若干丈，知县吴桂砌筑。庙之东西为两庑，庑尽处为戟门，外为棂星门，又外为泮池，池上有桥。桥之外旧无垣，教谕徐商始合庙与学而围之。二十二年，知县廖暹重修。二十七年，垣坏，同知龙遂更筑之，又合灰与土筑明伦堂，置几榻若干件，庙学改观。隆庆五年，知县陈素蕴复拓泮池垣而大之，浚池加深，环以石阑，立三坊：中曰“文明” ，左曰“崇正学” ，右曰“育贤才。” 万历间，知县黄元立重修，改泮池，又改崇正学、育贤才二坊为“腾蛟、起凤坊。” 崇祯间，又建石坊于学宫之东，扁曰“儒林。”

皇清顺治十一年被寇毁正殿启圣祠，仅蔽风雨十

六年，知县欧阳《明宪》捐俸力倡。至康熙七、八年，殿庑诸工，始有次第。十七年，知县赵国桢继修。四十三年，大殿栋梁岁久蠹朽，几不可支。教谕黄金榜、训导周邦宪大集诸生，白之县令，乃议兴建，约费五百馀金，皆绅衿所捐助者。庙貌焕然一新。

义学　一在署南。康熙二十九年，知县秦炯就公衙门为义学，捐俸延师，以教贫民子弟。又四十五年，知县萧永域于城内设立蒙馆二所、经馆一所。

旧社学　一在二、三都，一在四都，一在五都。《县册》云：一在东门庙，一在南门庙，一在港尾庙，一在真君亭。又有旧义学，明永乐初乡人许伯寿建，以教乡之子弟，在县北新安村。其后许氏子孙尝世修之，今废。

新成书院　在县北门旧内，为“老子宫。” 嘉靖间，知县吴桂改建。

学田　：“一、六峒田租原额六十七石，每石定价二钱，共征银一十三两四钱。每年内除四两为文昌祭费，后因崩坏，只实解县银八两九钱。近奉文拨龙溪县银五两，凑本田租一十三两九钱二分四釐，改给廪生。一、二都龙眼树下田租原额十石，每石定价银二钱二分。后崩坏，只存租五石二斗。内除五斗九升纳官” 外，实收租四石六斗有奇，折租银一两五分，分两斋贮用。一

九侯岩田租原额四十七石，每年追粟四十一石，每石价银四钱，今止收粟一十二石，分两斋贮用。一、东溪石头铺店，旧载二十七间，每间定税二钱，今存十五间。又东岳庙后五间，每年收取屋税，俱分两斋贮用。一、本学前后左右地税以及园、山塘等税，共银九两六钱。一、悬钟江税二两金棘湾江税一两二钱；悬《钟渡》税银四两，“《石马渡》税银三两” ，今止存悬钟江税银二两，馀俱废。

新增学田

皇清康熙二十一年，总督姚启圣捐银五十两买置。

学田：一在岑头后坑，受种七斗，年科租七石。一在胡厝车后溪，受种六斗，年科租六石。二处共纳官米八斗四升，馀存学以给贫生。一、训导郑佺捐俸二十两，买东岳庙后及桥头关帝庙左店地六间，年收租银三两，以供祀文昌、魁星之费。

海澄县儒学　在九都城中。隆庆元年，知府唐九德建。明伦堂一座，东西二斋。中月台、甬道、两廊。号舍五间，仪门三间。省牲所一间，在二门外。西大门一间。泮池一所，在大门前。教谕廨二座，训导廨二座，俱在儒学左。庙在儒学右，东西庑各五间。棂星门三间。万历三十一年八月五日海涨，宫墙圮坏。次年，知县姚芝兰重修。天启二年易土以石。崇祯五年，知县梁兆阳重建殿庑。

皇清顺治四年兵毁。康熙十年教谕李岱率诸生请

于知县王纬鸠工构造，殿堂始就，而甲寅变作后，张、许二学博继成之。三十年，邑人总兵柯彩、提督许贞各捐赀重建启圣祠、明伦堂及名宦、乡贤祠。邑庠士陈伟、寅亮、宏都各捐赀助筑泮池。其教谕、训导廨，俱未遑起盖。

义学　在文昌阁之后，共五间。康熙四十六年，知县陈世仪建，延师以教民间子弟。

清漳书院　在九都儒学前之右。隆庆元年，知府唐九德、同知邓士元建。今废。

学田　明知县姚芝兰置田三石九斗，计三十二亩，岁取粟百石有奇。一新渡官津，年税银二两；一邑东北城下官河，年税一两五钱，以供学费，以给贫生。邑人提学御史柯挺“为之记。” 《新增学田》。

皇清康熙二十一年，总督姚启圣捐银五十两置田。

一石六斗，纳正供银一两五分零，其馀以给贫生。

宁洋县儒学　。明隆庆三年正月，知县董良佐、教谕利灌、训导巩立中共谋建于县署之右。中为庙，左右为两庑，前为戟门。门外左为名宦祠，右为“乡贤祠，中为敬一亭，前为泮池，上有桥，桥外为棂星门。庙右为启圣祠，祠右为明伦堂。堂前为仪门，为大门，旁翼为号舍十二间。” 教谕、训导廨俱联于明伦堂之右。万历二年，知县邓于蕃详请改建。

皇清康熙五十二年春，久雨，宫墙圮塌。知县王登贤

捐俸重建，改棂星门红墙增高三尺，泮池凿深三尺。又修明伦堂及东、西两斋。

义学　一在文昌宫前。康熙二十九年，知县沈荃设。延宿儒为师，仍置田以为师资之费。又于城外乡村聚处建立四所。

旧社学　。明知县杨继时于县南构屋一廛，上列魁文，下供大士像。其后民间移香寮、《观音》祀其中，而社学废矣。万历十七年，知县王澄于周公祠之左建屋数椽为社学，而师资两缺，未见生徒聚焉。其各乡社学止有七所：岭兜一、黄土坪一。口，一水口，一林口，一南坑，一洪沙口，一武陵社学即佛堂地而改为之。“丽泽斋”在文公祠之东，诸生尝聚处讲习焉。

豫章书院　在永宁里。口。宋儒罗从彦祖居，今子孙在焉。

钟灵书院　在南坛右，知县邓干蕃建。置田五十束在院侧。今院废，田归县学为《公费》。

共学书院　：在城内文昌宫前。康熙二十九年，知县沈荃建。

学田　田一十八亩七分八釐，在西溪马家山等处。历年租粟折银七两一钱五分三釐。内扣除纳粮外，实征银五两八钱。岁久迷失。今止存赤水坑、南坛口、石寮岭兜四处，年征银三两七钱一分。崇祯壬午年，乡掾苏文龙将西门外鱼池三口俱充入学，年征池税银一两。

新增学田

皇清康熙二十一年，总督姚启圣捐银四十两买溪。

口拱桥头田一百束，孟坪上洋田七十束，共计八亩五分。又知县王时泰捐银一十五两置买。

谢田竹林坂田五十束，计共二亩，永为学田。学中立碑记。

兴贤庄　知县许祚远，莅任六载，惠政爱民。五十一年内陞，士民投柜以助资斧，令却不受，命绅衿耆老领置产业，名曰《兴贤庄》，以为士子宾兴之费。。